จัดสงกรานต์กรุงเทพฯ 4 ป. ปลอดเหล้า-ไม่โป๊-ไม่เปลือย-ไม่แป้ง
กทม.หารือหน่วยเกี่ยวข้อง,เมื่อวันที่ 16 มี.ค.58 ที่ห้องเจ้าพระยา ศาลาว่าการ กทม. (เสาชิงช้า) พล.ต.ต.วิชัย สังข์ประไพ ที่ปรึกษาผู้ว่าฯ กทม. ให้การต้อนรับนายนรินทร์ แป้นประเสริฐ ผู้ประสานงานเครือข่ายเฝ้าระวังแอลกอฮอล์ กรุงเทพฯ นายธีระภัทร์ คหะวงศ์ ผู้ประสานงานเครือข่ายเยาวชนป้องกันนักดื่มหน้าใหม่ และแกนนำชุมชนกรุงเทพฯ กว่า 30 คน เพื่อให้กำลังใจและสนับสนุนนโยบายจัดระเบียบทางเท้า พร้อมยื่นหนังสือให้ กทม.เร่งบังคับใช้กฎหมายใหม่ ห้ามขายเครื่องดื่มแอลกอฮอล์บนทางเท้าและผิวการจราจร และขอให้ เร่งกำหนดมาตรการรับมือสงกรานต์ จัดโซนนิ่งพื้นที่เล่นน้ำปลอดเหล้าให้เป็นจริง,ทั้งนี้ หนังสือแสดงจุดยืนและเสนอต่อ กทม.ของเครือข่ายเยาวชนป้องกันนักดื่มหน้าใหม่ ประกอบด้วย 1.ขอบคุณ กทม.ที่เร่งจัดระเบียบทางเท้า ซึ่งเครือข่ายสนับสนุนให้ กทม.เร่งจัดหาสถานที่ทดแทนให้กลุ่มผู้ค้าโดยเร็ว 2.ขอบคุณ กทม.ที่กำหนดแผนยุทธศาสตร์ในการควบคุมเครื่องดื่มแอลกอฮอล์ 3.ขอให้ กทม.เร่งประชาสัมพันธ์กฎหมายควบคุมเครื่องดื่มแอลกอฮอล์ฉบับใหม่ อาทิ การห้ามขายเครื่องดื่มแอลกอฮอล์บนทาง ซึ่งรวมถึงไหล่ทางและทางเท้าด้วย ห้ามขายห้ามดื่มเครื่องดื่มแอลกอฮอล์ในสถานีขนส่ง ท่าเรือสาธารณะ เป็นต้น 4.ขอให้ กทม.เร่งออก มาตรการเพื่อป้องกันแก้ไขปัญหาที่เกิดขึ้นจากการบริโภคเครื่องดื่มแอลกอฮอล์และทำผิดกฎหมายในช่วงสงกรานต์,ที่ปรึกษาผู้ว่าฯ กทม.กล่าวถึงการกำหนดแผนยุทธศาสตร์ในการควบคุมเครื่องดื่มแอลกอฮอล์ว่า ขณะนี้อยู่ระหว่างรอการลงนาม ส่วนการรณรงค์ป้องกันปัญหาจากการบริโภคเครื่องดื่มแอลกอฮอล์และทำผิดกฎหมายในช่วงสงกรานต์นั้น ขณะนี้ กทม.อยู่ระหว่างหารือร่วมกับหน่วย งานที่เกี่ยวข้องทั้งภาครัฐและเอกชน เพื่อดำเนินการจัดกิจกรรมรณรงค์ปลอดเหล้าช่วงสงกรานต์ที่ถนนสีลม โดยกำหนดรูปแบบ 4 ป. ได้แก่ 1. ปลอดภัย (รวมถึงปลอดแอลกอฮอล์) 2.ไม่โป๊ 3.ไม่เปลือย 4.ไม่แป้ง ซึ่งกิจกรรมดังกล่าวจะช่วยป้องกันการดื่มแอลกอฮอล์ในช่วงสงกรานต์ สามารถลดการเกิดอุบัติเหตุ การกระทำที่ขาดสติและการล่วงละเมิดทางเพศได้.
เมื่อวันที่ 16 มี.ค.58 ที่ห้องเจ้าพระยา ศาลาว่าการ กทม. (เสาชิงช้า) พล.ต.ต.วิชัย สังข์ประไพ ที่ปรึกษาผู้ว่าฯ กทม. ให้การต้อนรับนายนรินทร์ แป้นประเสริฐ ผู้ประสานงานเครือข่ายเฝ้าระวังแอลกอฮอล์
วิชัย สังข์ประไพ,นรินทร์ แป้นประเสริฐ,ธีระภัทร์ คหะวงศ์,สงกรานต์,กรุงเทพ,ปลอดเหล้า,นักดื่มหน้าใหม่,เครื่องดื่มแอลกอฮอล์,ทีมข่าวกทม.,ข่าว,ข่าวฉบับพิมพ์,ไทยรัฐออนไลน์